open-index/open-wikipedia-markdown huggingface dataset:
Shenanigans

***Shenanigans*** er et samlealbum av det amerikanske punkrockbandet Green Day utgitt 2. juli 2002. Albumet inneholder i all hovedsak B-sider til tidligere utgitte singler, samt noen coverversjonen, og den hittil ikke utgitte sangen «Ha Ha You're Dead».

## Sporliste
Alle sporene er skrevet av Billie Joe Armstrong unntatt der annet er merket
#«Suffocate» – 2:54
#«Desensitized» – 2:58
#«You Lied» – 2:26
#«Outsider» (The Ramones cover) – 2:27
#«Don't Wanna Fall In Love» – 1:39
#«Espionage» – 3:23
#«I Want to Be on T.V.» (Fang cover) – 1:17
#«Scumbag» (tekst: Mike Dirnt) – 1:46
#«Tired of Waiting for You» (The Kinks cover) – 2:33
#«Sick of Me» – 2:07
#«Rotting» – 2:52
#«Do Da Da» – 1:30
#«On the Wagon» – 2:48
#«Ha Ha You're Dead» (tekst: Mike Dirnt) – 3:07

## Spekulasjoner rundt låta «D.U.I»
Det har vært en del spekulasjoner og forvirring rundt en låt som het «D.U.I» skrevet av Tré Cool som opprinnelig sto oppført i sporlista, men som ikke var på albumet. «D.U.I» er listet opp mellom sang nr. 9 («Tired of Waiting for You») og sang nr. 10 («Sick of Me)». All informasjon om sangen forutenom navnet, er skjult av en stor flekk spraymaling. Dette førte til mange år med spekulasjoner fram til i 2006, da Mike Dirnt lettet på sløret på hjemmesiden til fanklubben *Idiot Club*. Mike uttalte spøkefullt at den var fylt med «gode råd». Senere uttalte Billie Joe at han likte uansvarlighet, men ikke så mye uansvarlighet. Sangen skal forøvrig ha begynt med følgende strofe: *«Let's get drunk and go out driving...»*

## Eksterne lenker
*
Jukola

**Jukola-stafetten** (finsk Jukolan Viesti) er en orienteringsstafett  i Finland. Konkurransen avholdes den tredje lørdagen i juni hvert år. 18&nbsp;104 løpere var påmeldt i 2015, noe som gjør den til verdens største orienteringsstafett.

## Om stafetten
Jukola er navnet på herrenes syvmanns-stafett, mens damene konkurrerer i Venla, som går over fire etapper. Siden 1985 har det også vært avholdt en Jukola-stafett for ungdom; denne holdes i august.

Navnet (og antall etapper) er hentet fra det finske nasjonalepos *Syv brødre* av Aleksis Kivi.

Herreklassen starter klokken 23 lørdag kveld og har målgang mellom 6 og 7 søndag morgen. De syv etappene er fra 6 km til 17 km lange, og hvert lag tilbakelegger totalt 70-80 km i løpet av natten. Dameklassen har start klokken 15 lørdag ettermiddag. Etappelengdene her varierer mellom 5 og 8 km, og vinnerlaget bruker rundt 3 timer på de fire etappene.

Jukola-stafetten ble arrangert første gang i 1949. De to første årene ble den avholdt i Helsingfors-området, men senere har den blitt arrangert rundt omkring i hele Finland. Opprinnelig var arrangementet kun for menn, men i 1951 startet man med et dameløp, Venla-løpet, en individuell konkurranse med fellesstart. Først i 1978 kom damestafetten med på programmet.

I 1958 deltok Nydalens Skiklub som det første norske laget i stafetten. Den første norske seieren kom i 1979 ved Ski- og fotballklubben Lyn, med bl.a. Ivar Formo på laget. Siden den gang har det blitt norske seire i herreklassen ved Halden SK (7 ganger), Bækkelagets SK (3), NTHI (3) og Kristiansand OK (2). I dameklassen har Halden SK har vunnet Venla fem ganger, flest av samtlige, Bækkelagets SK har vunnet tre ganger og i 2019 ble Fredrikstad Skiklubb tredje norske vinner av Venla-stafetten.

I 2013 fikk Danmark sin første seier i Venla-stafetten ved OK Pan Århus. Det gjorde at det nå er fire land som har vunnet stafetten: Finland, Norge, Sverige og Danmark.

Jukola-arrangementet ledes av foreningen *Kaukametsäläiset* sammen med det finske orienteringsforbundet og det finske forsvaret. De lokale arrangørene utnevnes 4-5 år i forveien, og er gjerne et samarbeid mellom 2-3 lokale klubber. Å holde et Jukola-arrangement krever 12&nbsp;000 – 15&nbsp;000 dagsverk, og de siste årene har det vært normalt å ha 1&nbsp;500 dugnadsarbeidere i sving de to døgnene arrangementet varer.

I 2018 ble det satt nye deltakerrekorder i både dame- og herreklassen. Blant damene var det 1589 lag som startet Venla og 1518 som fullførte. I herreklassen startet 1874 lag, hvorav 1644 av de tok seg til mål.

## Vinnerlag

## Statistikk

### Flest seire i Jukola

### Flest seire i Venla

### Løpere med flest seire i Jukola

### Løpere med flest seire i Venla

## Referanser


## Eksterne lenker
* Arrangementets hjemmeside
Stephen Jordan

**Stephen Robert Jordan** (født 6. mars 1982 i Warrington, England), er en engelsk tidligere fotballspiller som spilte for Manchester City, Burnley, Sheffield United, Rochdale og Fleetwood Town.  Hans spillerposisjon var forsvar.

## Referanser


## Eksterne lenker
*
Vadim Brovtsev

**Vadim Brovtsev** (1969–2024) var en russisk forretningsmann. Han var statsminister i Sør-Ossetia fra 5. august 2009 til 26. april 2012, og han var også fungerende president fra 11. desember 2011 til 19. april 2012.

Han ble nominert som statsministerkandidat av president Eduard Kokojty, og ble valgt med 24 mot 3 stemmer i parlamentet. Hans forgjenger, Aslanbek Bulatsev, gikk av som statsminister av helsemessige årsaker. 

Ved presidentvalget i 2011 fratrådte president Kokojty etter to perioder som er maksimum etter Sør-Ossetias grunnlov. De to kandidatene som gikk til andre valgomgang var Alla Dzhiojeva og Leonid Tibilov. Dzhiojeva vant såvidt, men den sør-ossetiske høyesteretten kjente valget ugyldig og utpekte statsminister Brovtsev som fungerende president fram til et nytt valg skulle holdes 25. mars 2012. Ved dette valget stilte Leonid Tibilov på nytt og ble valgt til ny president. Brovtsev fratrådte som statsminister etter valget.

Fra 2005 og fram til han overtok som statsminister var han styreformann ved det russiske konstruksjonsselskapet Vermikulit.

Han var gift og fikk to barn.

## Referanser
Synsfeil

Med **synsfeil** menes at ett eller begge øyne, alternativt nervesystemet som behandler synsinntrykk, ikke fungerer slik en regner med at det normalt skal. De vanligste synsfeilene er nærsynthet, langsynthet, astigmatisme (skjev hornhinner eller linse), strabisme (skjeling), katarakt (grå stær) glaucom (grønn stær) m.fl.

Leger som bare behandler synsproblemer kalles oftalmologer, mens optikere kompenserer for synsfeil som skyldes hornhinne- og linseavvik med korrigerende linser enten innsatt i briller eller direkte på øyet som kontaktlinser.
Ole Aarnæs

**Olav «Ole» Augunsen Aarnæs** (født 27. mai 1888 i Sauherad, død 3. februar 1992 i Notodden) var en norsk høydehopper.

Han deltok i friidrett under Sommer-OL 1912, der han greide 1,75 meter i høydehopp, men nådde ikke finalen. Han ble aldri norsk mester i høydehopp, til tross for at Sverre Grøner vant NM-gull samme år med høyden 1,68.

## Referanser


## Eksterne lenker
*
Siste skygge av tvil

***Siste skygge av tvil*** er en kriminalroman av Kjell Ola Dahl. Romanen kom ut i 1998. Romanen dveler ved tema som kunst og besettelser, erotiske som psykologiske, og ikke minst sannhet og løgn. Romanen ble i 2003 dramatisert som kriminalserie i fire deler for Radioteatret i NRK av Jan Faller.
*Siste skygge av tvil* ble sommeren 2009 i avisen Dagbladet kåret til en av Norges 25 beste kriminalromaner gjennom tidene.

## Handling
John Hammersten er en tidligere drosje-eier som nettopp er sluppet ut fra fengsel. Selv mener han at han er uskyldig dømt. Handlingen i romanen blir Hammerstens forsøk på å finne sannheten, forklaringen på hvorfor han måtte sone for noe han ikke hadde gjort.

Romanen åpner med at Hammersten oppsøker en kvinne ved navn Grethe Lindeman. Møtet er svært ladet. Han forteller at han leter etter sin gamle venn Abel. Grethe har hatt et forhold til Abel tidligere. Grethe sier hun ikke vet noe og Hammersten må forlate henne med uforrettet sak. Men leseren forstår at Grethe, Abel og Hammersten deler en mørk fortid.

Senere på kvelden, bår Hammersten er hjemme i leiligheten på Ola Narr, oppdager han en skikkelse som lurer utenfor –– politimannen Jorfall. Denne politimannen spilte en sentral rolle da Hammersten måtte i fengsel. Hammersten forstår da at det er fler enn ham selv som søker sannheten om forbrytelsen som ble begått.

Neste dag går han for å finne en annen karakter fra fortiden, fotografen Arne Fratang. Her møter han Vibeke, en av fotografens modeller. Vibeke utdanner seg til skuespiller.

Historien blir en reise i sannhet og løgn, hendelsene kretser hele tiden rundt den mystiske fortiden. John Hammersten oppdager at det er mange som ikke ønsker at han skal finne ut sannheten.

Når Fratang, også kalt Arnie, blir funnet drept blir Hammersten først arrestert, men slipper løs da Vibeke gir ham alibi.

Hammersten graver videre. Kampen om sannheten kulminerer i et oppgjør hvor ingen står tilbake som seierherre.

## Referanser




## Eksterne lenker
*Anmeldelse av Siste skygge av tvil i Dagbladet
*Rollebesetningen i hørespillet ''Siste skygge av tvil''
Halfdan Bjølgerud

**Halfdan Bjølgerud** (født 13. februar 1884 i Hamar, død 18. april 1970 i Oslo) var en norsk høydehopper. Han representerte Idrettsforeningen Ørnulf i Kristiania, dagens Oslo.

I Sommer-OL 1906 kom han på sjetteplass i høydehoppfinalen, med et hopp på 1,67 meter. Han ble norsk mester i 1903 og 1906, med henholdsvis 1,71 og 1,75 og fikk NM-sølv i 1902 bak Wilhelm Blystad.

## Referanser


## Eksterne lenker
*
Kirkevoll Basketballklubb

**Kirkevoll Basketballklubb** holder til på Fana i Bergen kommune og ble stiftet 7.april 1991. Klubben har ca 80 medlemmer fordelt på åtte aktive lag, hovedsakelig i yngre årsklasser. Klubben er medlem av Norges basketballforbund, Region vest.

Målsetningen for klubben er å være en aktiv og inkluderende klubb der ungdommer i alle aldre kan utfolde seg i basketball, på ulike nivåer, samt at klubben skal arbeide aktivt for fair play og gode holdninger på og utenfor banen.

Klubben trener hovedsakelig i nye gymsal på Kirkevoll skole, men har også treninger på Rådalslien skole og på Nordahl Grieg videregående skole.

## Eksterne lenker
* Klubbens hjemmesider
Wilhelm Blystad

**Wilhelm Arnt Blystad** (født 15. september 1881 i Oslo, død 4. juli 1954 samme sted) var en norsk fabrikkeier, friidrettsutøver og idrettsleder. Han er kjent som leder av Kristiania Idrettskrets i en årrekke og som aktiv friidrettsutøver på starten av 1900-tallet. Han var byggherren som anla Soria Moria kino og kulturhus på Torshov, for at bydelens befolkning skulle få et kulturtilbud.

## Sosialt sinnelag
På 1920-tallet fikk han bygget et kulturhus for befolkningen på Torshov og omegn. Bygget stod ferdig i 1928 og er i dag kjent som Kulturslottet Soria Moria. Bygget rommet en kino, en filial av Deichmanske bibliotek, spisesteder og leiligheter.

## Forretningsvirksomhet og politikk

Blystad etablerte i 1906 sin egen fabrikk i tekstilbransjen, Blystad Fabrikker. Denne lå i Sandakerveien 52, og er kjent som Blystadboligen. Fra 1930 drev han større skogeiendommer og sagbruk på Sokna.

Blystad satt i Oslo bystyre i årene 1917–1928. Han var medlem i vergerådet 1918–22 og også styremedlem i Oslo Lysverker.

## Idrett
Blystad representerte IK Tjalve, og ble senere klubbens formann og deretter æresmedlem.

Han deltok i Sommer-OL 1908, der han først konkurrerte i 110 meter hekk, men fullførte ikke løpet, og ble slått ut. Sernere kom han på åttendeplass i stående høydehopp, med et hopp på 1,42. På nasjonalt nivå ble han norsk mester på 110 meter hekk i 1904, og vant sølv i 1900 og 1902. Han ble også norgesmester i høydehopp i 1902, og vant sølv i 1903 og 1904. Han ble også tre ganger norgesmester i femkamp.

Blystad var i 1917 med på å etablerte Oslo Idrettskrets (opprinnelig *Kristiania Kredsforbund for Idræt*, senere *Oslo Distriktslag*) og var formann fra starten til 1924. Han fikk også oppsatt en pokal, kjent som Blystadpokalen.

Innsatsen som idrettsleder gjorde at Blystad ble tildelt Friidrettsforbundets bragdmerke og forbundets fortjenstmedalje i sølv, Svenska Idrottsförbundets ordentegn og den svenske Vasaordenen.

### Medaljer i norske mesterskap

## Se også
* Kulturslottet Soria Moria

## Referanser




## Eksterne lenker
*
U218 Videos

***U218 Videos*** er en DVD med musikkvideoer av U2, utgitt samme dag som *[[U218 Singles]]* i 2006. Samlingen inneholder deres mest poulære videoer fra «New Year's Day» i 1983 til «The Saints Are Coming» i 2006. DVD-en inneholder to versjoner av «Walk on» og «Stuck in a Moment You Can't Get Out of».
U218 Singles

***U218 Singles*** er et samlealbum utgitt av det irske rockebandet U2 i 2006. Albumet inneholder 16 gamle låter, en hittil ikke utgitt, og en coverversjon av «The Saints Are Coming» som ble gjort sammen med Green Day.

## Eksterne lenker
*
Sovetskij (Leningrad oblast)

**Sovetskij** (russisk: Советский, svensk: *Sankt Johannes*, finsk: *Johannes*) er et tettsted i Vyborg rajon i Leningrad oblast i Russland. Tettstedet ligger på Det karelske nes. Navnet Sovetskij ble tildelt i 1948.

Før 1944 var Sankt Johannes en finsk kommune i Viborgs län.  

## Eksterne lenker
* 
* Kart over St. Johannes
Birger Brodtkorb

**Birger Brodtkorb** (født 3. juli 1891 i Tjøtta i Alstahaug, død 24. juli 1935 i Oslo) var en norsk friidrettsutøver som spesialiserte seg i stille høyde- og lengdehopp. Han representerte Kristiania IF.

Han deltok under Sommer-OL 1912, der han kom på 12.-plass i stille lengde. Han deltok også i stille høyde, men hoppet 1,40 meter og kom ikke til finalen. Han ble aldri norsk mester, men fikk NM-sølv i 1912, bak sin klubbkamerat Henry Olsen.

## Referanser


## Eksterne lenker
*
She’s Not You

**«She's Not You»** er en amerikansk sang fra 1962, skrevet av Doc Pomus i samarbeid med Jerry Leiber og Mike Stoller, som ble gjort kjent av Elvis Presley.

Sangen ble spilt inn av Presley i RCA Studio B, Nashville, 19. mars 1962.
Den ble utgitt på singlen RCA Victor 47-8041 17. juli 1962. Produsent var Steve Sholes og tekniker var Bill Porter.

Sangen er i F-dur.

B-siden var «Just Tell Her Jim Said Hello».

## Norsk versjon
Eldar Vågan har skrevet en norsk tekst på dialekt og Tande-P har også skrevet en norsk tekst. Vågans norske versjon bærer tittelen «Lada tel Hønefoss». Tande-Ps versjon heter «Hun æ'kke min».

### Innspillinger

## Listeplasseringer

## Referanser


## Eksterne lenker
*
St. Johannes

**St. Johannes** kan være navn på kirker:

* Johanneskirken, kirke i Bergen
* Johannes kirke, tidligere kirke i Oslo
* Sankt Johannes kirke, kirke i Stavanger
Tonstad skole

**Tonstad skole **er en grunnskole i bydelen Tiller i Trondheim kommune. Den ble bygd i 1981, og har (høsten 2009) ca. 450 elever. Rektor er Jannike Strugstad.

Rett ved siden av Tonstad skole ligger fotballbanen TOBB Arena Sør, tidligere kjent som Trondheim kunstgress sør (TKS) som drives av Tiller Fotball.

## Referanser


## Eksterne lenker
* Skolens nettsider
* Autismetilbudet ved Tonstad skole
Ivano Fontana

**Ivano Fontana** (født 25. november 1926, død 24. desember 1993) var en italiensk bokser som deltok i de olympiske leker 1948 i London.

Fontana vant en olympisk bronsemedalje i boksing under OL 1948 i London. Han kom på tredjeplass i vektklassen mellomvekt opp til 73,0&nbsp;kg, bak László Papp fra Ungarn og britiske John Wright.

## OL-medaljer
* 1948  London -  Bronse i boksing, mellomvekt  Italia

## Referanser


## Eksterne lenker
*
Anthony Cary

**Anthony Cary**, 5. viscount av Falkland, (født 16. februar 1656 i Farley Castle i Somerset i England, død 24. mai 1694) var en skotsk adelsmann og politiker. Han var sønn av Henry Cary, 4. viscount av Falkland.

Som medlem av det engelske parlamentet ble han edsvoren til det kongelige råd i 1692 og tjente som First Lord of the Admiralty fra 1693 til 1694.

Falklandsøyene er navngitt til hans ære. Viscountene av Falkland har sitt navn fra de skotske monarkers residens Falkland Palace i Fife i Skottland.

## Referanser


## Eksterne lenker
*thePeerage.com
Han Su-an

**Han Su-an** (koreansk: 한수안) (født 18. juni 1926, død 4. januar 1998 i Seoul) var en koreansk bokser som deltok i de olympiske leker 1948 i London og 1952 i Helsingfors.

Han vant en olympisk bronsemedalje i boksing under OL 1948 i London. Han kom på tredjeplass i den letteste vektklassen, fluevekt opp til 51,0&nbsp;kg, bak Pascual Pérez fra Argentina og italienske Spartaco Bandinelli.

## OL-medaljer
* 1948  London -  Bronse i boksing, fluevekt

## Referanser


## Eksterne lenker
*
Svend Wad

**Svend Wad** (født 3. februar 1928 i Haderslev, død 4. desember 2004) var en dansk bokser som deltok i de olympiske leker 1948 i London.

Wad vant en olympisk bronsemedalje i boksing under OL 1948 i London. Han kom på tredjeplass i den fjerde letteste vektklassen, lettvekt opp til 62,0&nbsp;kg, bak sørafrikanske Gerald Dreyer og Joseph Vissers fra Belgia.

## OL-medaljer
* 1948  London -  Bronse i boksing, lettvekt  Danmark

## Referanser


## Eksterne lenker
*
John Wright

**John «Johnny» Alan Wright** (født 19. mai 1929, død 12. juli 2001) var en britisk bokser som deltok i de olympiske leker 1948 i London.

Wright vant en olympisk sølvmedalje i boksing under OL 1948 i London. Han kom på andreplass i den tredje tyngste vektklassen, mellomvekt opp til 73,0&nbsp;kg. I finalen tapte han til ungarske László Papp.

## OL-medaljer
* 1948  London -  Sølv i boksing, mellomvekt

## Referanser


## Eksterne lenker
*
Spartaco Bandinelli

**Spartaco Bandinelli** (født 27. mars 1921 i Roma) var en italiensk bokser som deltok i de olympiske leker 1948 i London.

Bandinelli vant en olympisk sølvmedalje i boksing under OL 1948 i London. Han kom på andreplass i den letteste vektklassen, fluevekt opp til 51,0&nbsp;kg. Han tapte finalen til Pascual Pérez fra Argentina.

## OL-medaljer
* 1948  London -  Sølv i boksing, fluevekt  Italia

## Eksterne lenker
*
Alessandro D’Ottavio

**Alessandro D'Ottavio** (født 27. august 1927 i Roma) var en italiensk bokser som deltok i de olympiske leker 1948 i London.

D'Ottavio vant en olympisk bronsemedalje i boksing under OL 1948 i London. Han kom på tredjeplass i vektklassen weltervekt opp til 67,0&nbsp;kg, bak Július Torma fra Tsjekkoslovakia og amerikanske Horace Herring.

## OL-medaljer
* 1948  London -  Bronse i boksing, weltervekt  Italia

## Referanser


## Eksterne lenker
*
Rob Cavallo

**Rob Cavallo** (født 21. mars 1963) er en amerikansk musikkprodusent opprinnelig fra Washington, DC, men som nå bor i California.

## Karriere
Cavallo har produsert album for mange store rockeband og artister siden 90-tallet, og  er mest kjent for å produsere punkrock, men han har også produsert musikk i andre genrer. Hans tette samarbeid med Green Day som han har produsert 4 studioalbum for (Dookie, Insomniac, Nimrod og American Idiot), må nok sies å være mest kjent. Men han har i tillegg også produsert album og sanger for band og artister som Goo Goo Dolls, Alanis Morrisette, My Chemical Romance, Kid Rock, Jewel, Paris Hilton, Avril Lavigne og Paramore. Han skal også produsere det hittil ikke navngitte albumet til Meat Loaf som er ventet å komme i butikkhyllene i 2010.

### Album Cavallo har produsert

#### [[Goo Goo Dolls]]
**Gutteflower* (2005)
**Dizzy Up the Girl* (1998)

#### [[Green Day]]
**[[American Idiot]]* (2004)
**[[Cigarettes and Valentines]] (aldri lansert)* (2003)
**[[Shenanigans]]* (2002)
*** (Executiv Producer) (2000)
**[[Nimrod (album)|Nimrod]]* (1997)
**[[Insomniac]]* (1995)
**[[Dookie]]* (1994)

#### [[My Chemical Romance]]
**The Black Parade* (2006)
*''Danger Days: The True Lives of the Fabulous Killjoys (2010)

#### Andre artister
Alt som står ramset opp er album, hvis ikke annet opplyst.

## Referanser


## Eksterne lenker
* 
* 
*
Thomas Vonn

**Thomas Vonn** (født 3. desember 1975) er en tidligere alpinist. Han kjørte hovedsakelig storslalåm, og hans beste resultat i et internasjonalt mesterskap var niendeplassen i super-G-rennet under OL 2002 i Park City. Han deltok også i storslalåm, der han endte som nummer 19. 

I verdenscupen kjørte han 55 renn i disiplinene storslalåm og super-G i tidsrommet 1998 til 2004, men nådde aldri helt opp i verdenseliten. Han oppnådd verdenscuppoeng i 13 renn, den beste plasseringen var en 13.-plass i super-G-rennet i Beaver Creek, Colorado i desember 2002. 

Han har vært gift med den kvinnelige alpinisten Lindsey Vonn, som har vunnet verdenscupen sammenlagt flere ganger. 

## Referanser


## Eksterne lenker
*
Petter Folkedal

**Petter Wiese-Hansen Folkedal** (født 22. november 1975), kjent under artistnavnene **Sergeant Petter** og **Sgt. Petter**, er en norsk musiker fra Bergen.

Han slo gjennom med debutalbumet *It´s a Record* i 2003. For albumet ble han nominert til Alarmprisen 2004 i klassen årets rockealbum. For sitt andre album, *Monkey Tonk Matters*, ble han nominert til Spellemannprisen 2005 i klassen country. Han har spilt på både Roskilde og Quart. 

Han jobber i tillegg som lærer.

## Diskografi
* 2003: *It's a Record*
* 2003: *Let's Go Wrestling* (EP)
* 2005: *Monkey Tonk Matters*
* 2006: *A Mid-Tempo Frenzy*
* 2009: *Sgt. Petter*
* 2012: *[[Sergeant Petter & The Buddies]]*

## Referanser


## Eksterne lenker
*
Viðvík

**Viðvík** (, dansk: *Vedvik*) er en vik  i Viðareiðis kommuna  ca. 2,5 kilometer nordøst for Hvannasund på øya Viðoy i den nordøstlige delen av Færøyene.

Vika er omgitt av høye fjell, noe som gjør den forholdsvis utilgjengelig uten vei- eller stiforbindelser, og det er ingen bebyggelse ved den. Til tider organiseres det turer fra Hvannasund.

Viðvík, og etterhvert også øya, har fått navn etter de store mengdene rekved som driver i land her. Viðvík er godkjent for *[[grindadráp]]* (hvalfangst), og dette har forekommet åtte ganger i løpet av historien: 28. november 1804, 31. juli 1815, 21. februar 1829, 3. juli 1833, 6. august 1847, 16. august 1942, 30. desember 1971 og 27. september 1986.

## Referanser
Anna Maria Jopek

**Anna Maria Jopek**  (født 1970) er en polsk jazzsangerinne. 

Hun synger også pop og folkemusikk. Samtidig er hun pianist, komponist og låtskriver. Hun har opptrådt med kjente musikere som: Pat Metheny, Chris Botti, Tord Gustavsen, Mino Cinelu, Dhafer Youssef, Richard Bona, Tomasz Stańko, Leszek Możdżer, Kayah og andre. Jopek representerte Polen i Eurovision Song Contest 1997 med sangen *Ale jestem* (Men jeg er).

## Diskografi
### Album
* *Ale jestem* (1997)
* *Szeptem* (1998)
* *Jasnosłyszenie* (1999)
* *Dzisiaj z Betleyem* (1999)
* *Bosa* (2000)
* *Barefoot* (2002)
* *Nienasycenie* (2002)
* *[[Upojenie]]* (+ Pat Metheny) (2002)
* *Farat* (live) (2003)
* *Secret* (2005)
* *Niebo* (2005)
* *ID* (2007)
* *BMW Jazz Club Volume 1: Jo & Co* (live) (2008)
* *Dwa serduszka, cztery oczy* (2008)
* *Haiku* (2011)
* *Sobremesa* (2011)
* *Polanna* (2011)
* *Minione* (2017)
* *Czas kobiety* (2017)
* *Ulotne* (2018)

### Singler
* *Chwilozofia 32-bitowa* (1996)
* *Ale jestem* (1997)
* *Joszko Broda* (1997)
* *Nie przychodzisz mi do głowy* (1997)
* *Cud niepamięci* (1998)
* *Przed rozstaniem* (1998)
* *Ja wysiadam* (1999)
* *Księżyc jest niemym posłańcem* (1999)
* *Na całej połaci śnieg* (+ Jeremi Przybora, 1999)
* *Nadzieja nam się stanie* (1999)
* *Smutny bóg* (2000)
* *Ślady po Tobie* (2000)
* *Szepty i łzy* (2000)
* *Jeżeli chcesz* (2000)
* *Henry Lee / Tam, gdzie rosną dzikie róże* (+ Maciej Maleńczuk, 2001)
* *Upojenie* (2001)
* *Na dłoni* (2002)
* *O co tyle milczenia* (2002)
* *I pozostanie tajemnicą* (2002)
* *Małe dzieci po to są* (2003)
* *Tam, gdzie nie sięga wzrok* (2003)
* *Mania Mienia* (2003)
* * Możliwe* (2004)
* *Gdy mówią mi* (2005)
* *Niebo* (2006)
* *A gdybyśmy nigdy się nie spotkali* (2006)
* *Teraz i tu* (2007)
* *Zrób, co możesz* (2007)
* *Skłamałabym* (2007)
* *Cisza na skronie, na powieki słońce* (2008)
* *Możliwe* (2009)
* *Sypka Warszawa* (2009)

## Referanser


## Eksterne lenker
* 
* 
*
39/Smooth

***39/Smooth*** er debutalbumet til det amerikanske punkrockbandet Green Day utgitt april 1990 av det uavhengige plateselskapet Lookout! Records. Albumet ble senere re-lansert i 1991 under navnet *[[1,039/Smoothed Out Slappy Hours]]*, og inkluderte også sangene fra EPene *[[1,000 Hours]]* og *[[Slappy]]*.

## Mottakelse
*39/Smooth* ble i begynnelsen dårlig mottatt. Selv om det ikke var veldig godt kjent da det ble lansert, ga de fleste kritikere dette albumet en gjennomsnittlig rating. Det synes å være det minst populære albumet av Green Day – fans av bandet vil si at det ikke er deres beste, og at det er veldig «bleikt» og bandet har åpenbart ikke brukt mye arbeid på det. Albumet skal angivelig ha blitt spilt inn på 22 timer. På rateyourmusic.com, har albumet en snittkarakter på 3,16 basert på 766 tilbakemeldinger. Allmusic gir albumet 3, og sier «*1,039/Smoothed Out Slappy Hours* er i utgangspunktet ikke noe bra album. Men det er heller ikke noe dårlig album på noen måte, og med litt finpussing, kunne det meste uproblematisk vært overført til album som *Dookie*, *Insomniac* og *Nimrod* uten at noen ville blunket med så mye som et øyelokk.»''

## Sporliste
#«At the Library» – 2:28
#«Don't Leave Me» – 2:39
#«I Was There» – 3:36
#«Disappearing Boy» – 2:52
#«Green Day» – 3:29
#«Going to Pasalacqua» – 3:30
#«16» – 3:24
#«Road to Acceptance» – 3:35
#«Rest» – 3:05
#«The Judge's Daughter» – 2:34

## Se også
*1,039/Smoothed Out Slappy Hours

## Referanser


## Eksterne lenker
*
Når den ny vin blomstrer

***Når den ny vin blomstrer*** er et skuespill av Bjørnstjerne Bjørnson utgitt i 1909. Stykket er en komedie og handlingen utspiller seg på familien Arviks landsted.

## Rollene
* Arvik
* Fru Arvik
* Marna, deres datter
* Alberta, deres datter
* Helene, deres datter
* Gunda deres datter
* Josefa, deres datter
* Anna, deres datter
* Hall, prost
* Alvilde, hans datter
* Karl Tonning
* Marie, hushjelp

## Referanser


## Eksterne lenker
* Utgaven fra 1909 hos Nasjonalbiblioteket.
Pretty Maids

**Pretty Maids** er et dansk heavy metal-band fra Horsens.

Bandet ble startet av Ronnie Atkins og Ken Hammer i 1981, og hadde sin storhetstid på 1980-tallet. Bandet har aldri hatt det store gjennombruddet, men har turnert med band som Black Sabbath (oppvarmingsband for Black Sabbath i Drammenshallen 18. august 1983), Whitesnake, Deep Purple, Alice Cooper og Saxon.  De opptrådte på Monsters of Rock i 1987 (Tyskland), 2007 og 2008 (Spania), på Sweden Rock Festival i 2010 og på ProgPower USA 2012. 

I heavy metal tidsskriftet Kerrang! ble de i kåret til «Årets band» i 1983.

## Diskografi
;Studioalbum
* *Red Hot and Heavy* (1984)
* *Future World* (1987)
* *Jump The Gun* (1990, utgitt som *Lethal Heroes* i USA)
* *Sin-Decade* (1992)
* *Stripped* (1993, akustisk)
* *Scream* (1994, utgitt i Europa i 1995)
* *Spooked* (1997)
* *Anything Worth Doing Is Worth Overdoing* (1999)
* *Carpe Diem* (2000)
* *Planet Panic* (2002)
* *Wake Up to the Real World* (2006)
* *Pandemonium* (2010)
* *Motherland* (2013)
* *Louder Than Ever* (nyinnspillinger og nye låter) (2014)
* *Kingmaker* (2016)

;EP-er
* *Pretty Maids* (1983, Bullet Records)
* *Pretty Maids* (1984, nyutgivelse av CBS)
* *In Santa's Claws* (1990)
* *Offside* (1992, acoustic EP) 
* *Massacre Classix Shape Edition* (1999)

;Konsertalbum
* *Screamin' Live* (1995)
* *Alive At Least* (2003)

;Samlealbum
* *The Best Of: Back To Back* (1998)
* *First Cuts and Then Some* (1999)

## Medlemmer
;Nåværende medlemmer
* Ronnie Atkins (Paul Christensen) – vokal (1981–)
* Ken Hammer (Kenneth Hansen) – gitar (1981–)
* Rene Shades – bassgitar (2011- )
* Allan Tschicaja – trommer (2006–)
* Morten Sandager – keyboard (2006–)

;Tidligere medlemmer
* Kenn Jackson (Kenn Lund Jacobsen) – bassgitar (1991–2010)
* John Darrow (Johnny Møller) – bassgitar (1981–1984)
* Phil More (Henrik Andersen) – trommer (1981–1990)
* Alan Owen (Allan Nielsen) – keyboard (1981–1990)
* Pete Collins (Jan Piete) – gitar (1982–1986)
* Rick Hanson (Kim Hansen) – gitar (1983–1984)
* Allan Delong (Allan Jensen) – bassgitar (1984–1990)
* Ricky Marx (Henrik Mark) – gitar (1988–1991)
* Michael Fast – trommer (1991–2005)
* Dominic Gale – keyboard (1992, 1995, 1998, 1999) 

## Eksterne lenker
* 
*
Pirahã

**Pirahã** er en indiansk folkegruppe som lever som jegere og samlere ved bredden av Maicielva i Amazonasregnskogen i Brasil. Det er bare rundt 200 pirahãer igjen, noe som er en kraftig nedgang i forhold til for noen tiår siden, og folkegruppa står i fare for å forsvinne. Pirahãene selv kaller seg for *hi'aiti'ihi*. De snakker språket pirahã.

Både språket og kulturen til pirahãene har en rekke bemerkelsesverdige trekk, blant annet:
* de ikke tallord
* de snakker ikke om annet enn det de selv har opplevd
* det har ikke noe sosialt hierarki
* de har verken guder eller religion
* de sover bare mellom 15 minutter og to timer om gangen

## Eksterne lenker
* Indigenous Peoples in Brazil – Pirahã
Georg Rosef

**Georg Selmer Rosef** (født 26. november 1916, død 8. oktober 2006) var en norsk kommunist og medlem av Norges Kommunistiske Parti, mangeårig sekretær i Sambandet Norge-Folkedemokratiene (SNF), og overlevende fra nazismens konsentrasjonsleirer.

## NN-fange
Han ble arrestert som NN-fange 8. september 1942 etter å ha vært involvert i motstandsarbeid på Sørlandet. Han var fange på Grini før han ble deportert til Tyskland og var blant annet i konsentrasjonsleirene Sachsenhausen, Natzweiler, Stutthof og Dachau. Under fangetransport rømte han i mars 1945 og klarte å nå de sovjetiske styrkene. Han vendte hjem til Norge sommeren 1945. Han har fungert som tidsvitne for Hvite busser til Auschwitz.

## Sekretær i SNF
Rosefs arbeid for SNF startet da han tok over stillingen som formann i DDR-komiteen i SNF etter Leif Eriksen i 1956. Året etter ble dette vervet overtatt av Sigurd Mortensen som beholdt det til sin død i 1975. Rosef ble i mars 1958 valgt til ny organisasjonsekretær etter Thorleif Dyrlund og han hadde denne stillingen inntil en reorganisering fant sted på tidlig 1980-tall. Da han innledet sitt arbeid for DDR-komiteen i 1956 var han stud.jur og hadde tidligere vært sekretær i Kommunistisk Studentlag.

Han var i kraft av sin stilling i Sambandet Norge-Folkedemokratiene i en årrekke en av DDR-regimets viktigste kontakter i Norge. Han hadde også tilknytning til Stasi.
Hans aktivitet førte til at han ble overvåket av Politiets sikkerhetstjeneste.

## Referanser


## Litteratur
* Sven G. Holtsmark: *Avmaktens diplomati. DDR i Norge 1949-1973*, Akademisk publisering, Den norske historiske forening, Oslo, 1999, ISBN 82-91222-00-2, ISBN 9788291222004 Omtale av boken

## Eksterne lenker
* Nettside med opplisting av fanger
John Arthur

**John Duncan Arthur** (født 29. august 1929, død 19. mai 2005) var en sørafrikanske bokser som deltok i de olympiske leker 1948 i London.

Arthur vant en olympisk bronsemedalje i boksing under OL 1948 i London. Han kom på tredjeplass i den tyngste vektklassen, tungvekt over 80,0&nbsp;kg, bak   
Rafael Iglesias fra Argentina og svenske Gunnar Nilsson.

## OL-medaljer
* 1948  London -  Bronse i boksing, tungvekt  Sør-Afrika

## Referanser


## Eksterne lenker
*
Danny McFarlane

**Danny McFarlane** (født 14. februar 1972) er en jamaicansk friidrettsutøver som konkurrerer i hekkeløp og sprint.

McFarlane har siden midten av 1990-tallet tilhørt verdenseliten, først på 400 meter flatt og deretter 400 meter hekk. Hans første VM i friidrett var Göteborg 1995, der han ble utslått i semifinalen på 400 meter. På 4 x 400 meter stafett var han med på laget som tok sølv. 

Under VM 1997 i Athen ble det bronse på 4 x 400 m stafett. I VM 1999 i Sevilla ble han igjen utslått i semifinalen på 400 meter, men Jamaica tok igjen sølv på stafetten. Opprinnelig endte laget på tredjeplass, men etter at USA ble diskvalifisert i etterkant, fikk laget sølvmedaljene. 

McFarlane deltok i OL 2000 i Sydney der han ble nummer åtte i finalen på 400 meter. Det ble en ny stafettmedalje, denne gang bronse. I VM 2001 deltok han bare på stafettlaget, som igjen fikk bronse. 

Foran VM 2003 skiftet han gren til 400 meter hekk, og han ble nummer fire i finalen. På stafetten var han med på å ta sølv. I OL 2004 i Athen kom endelig McFarlanes første individuelle mesterskapsmedalje, han ble nummer to på 400 meter hekk etter Felix Sanchez. VM 2005 ble en skuffelse for McFarlane, han ble utslått i semifinalen. I VM 2007 i Osaka ble han nummer fem, og i sin tredje OL-start (OL 2008 i Beijing) ble han nummer fire. 

McFarlane ble i 2008 ble utnevnt til offiser av Utmerkelsesordenen.

## Referanser


## Eksterne lenker
*
Monika Zehrt

**Monika Zehrt** (født 29. september 1952 i Riesa) er en tysk tidligere friidrettsutøver. På 1970-tallet konkurrerte hun på 400 meter for Øst-Tyskland.

Zehrt ble junioreuropamester på 400 meter i 1970. Året etter var hun med på å vinne  under EM 1971 i Helsingfors. Monika Zehrt satte samtidig ny verdensrekord med tiden 51,0 (manuell tidtaking), en rekord som ble slått to år senere av Irena Szewińska.

Zehrts fremste meritt kom under OL 1972 i München der hun vant gull på 400 meter og gull på stafetten. Det østtyske laget på  forbedret verdensrekorden både i forsøksheatet og i finalen.

## Referanser


## Eksterne lenker
*
Pirahã (språk)

**Pirahã** (*xapaitíiso*; også skrevet *pirahá* eller *pirahán*) er et språk som snakkes av pirahãene ved Maicielva, som er ei sideelv til Amazonas i Brasil. Man tror at pirahã er det eneste gjenlevende språket i den muranske språkfamilien. Det er bare et par hundre brukere av språket, men det regnes ikke som utrydningstrua, ettersom de fleste talerne er enspråklige og motsetter seg å lære noe annet språk.

Selv om pirahã er et lite språk, har det blitt svært kjent i forskningsmiljøene fordi det hevdes å ha en rekke bemerkelsesverdige trekk som skiller det fra alle andre kjente språk. Størsteparten av forskningsarbeidet på pirahã er gjort av Daniel Everett, som har bodd sammen med pirahãene i flere år.

Det mest oppsiktsvekkende trekket til pirahã er ifølge Everett at det er det eneste språket i verden som mangler en rekursiv struktur. 

Pirahã har svært få fonemer. Det har tre vokaler, mens antallet konsonanter avhenger av kjønnet til den som snakker: kvinnene har sju konsonantfonemer, mens mennene har åtte.

Språket mangler tallord, og har ikke andre fargebetegnelser enn «lyst» og «mørkt». Everett hevder også at pirahã har det simpleste systemet for å uttrykke familieforhold av alle verdens språk: ordet *baíxi* brukes for å uttrykke et hvilket som helst familieforhold, enten man refererer til mor, far eller en fjernere slektning. Pirahã har heller ikke ord for «høyre» og «venstre» eller andre relative retningsangivelser.

Pirahã kan også plystres eller nynnes.
Matic Osovnikar

**Matic Osovnikar** (født 19. januar 1980 i Kranj) er en slovensk friidrettsutøver (sprinter).

Han deltok i OL 2004 i Athen, men kom bare til andre runde i forsøksheatene. Osovnikar tok imidlertid bronsemedalje under EM 2006 i Göteborg. I VM 2007 i Osaka kom han på sjuendeplass i finalen. Han har en personlig rekord på 10,13.

## Referanser


## Eksterne lenker
* 
*
Sammalt mel

**Sammalt mel** er mel der man bruker hele kornet, både skall og kjerne.

Navnet betyr sammenmalt mel, da begge bestanddeler males sammen. Melet lages i flere finhetsgrader, og inneholder mer næringsrike stoffer enn fint mel, da disse sitter hovedsakelig i skallet. Man bruker grovt sammalt mel til grovbakst, som grovbrød, grove rundstykker, knekkebrød og flatbrød.

## Kilder
* Opplysningskontoret for brød og korn

## Eksterne lenker
*
Kenia Sinclair

**Kenia Sinclair** (født 14. juli 1980) er en jamaicansk friidrettsutøver (mellomdistanseløper).

Sinclair deltok på 800 meter i VM 2005 i Helsingfors, der hun ble utslått i semifinalen. Under innendørs-VM 2006 i Moskva tok hun sølv på tiden 1.59,54, slått bare av Maria Mutola. Senere samme år tok hun sølv på 800 meter i Samveldelekene på tiden 1.58,16. Denne gangen gikk gullmedaljen til Janeth Jepkosgei.

I VM 2007 i Osaka ble hun utslått i semifinalen, men hun kom til finalen i OL 2008 i Beijing og ble nummer seks.

## Personlig rekord
* 800 meter – 1.57,88

## Referanser


## Eksterne lenker
*
Kaliese Spencer

**Kaliese Spencer** (født 1987 i Westmoreland) er en jamaicansk friidrettsutøver (hekkeløper).

Spencer begynte å konkurrere på 800 meter, men valgte senere å gå over til 400 meter hekk. I 2006 vant hun VM-gull for juniorer i Beijing. Året etter deltok hun i VM 2007 i Osaka der hun ble nummer åtte i sin semifnale på 400 meter hekk. I VM 2009 i Berlin var hun i finalen på 400 meter hekk og ble nummer fire med tiden 53,56. Hun var også deltaker på Jamaicas lag på 4 x 400 meter stafett som tok sølv, bak USA.

Hun tok bronse på 400 m hekk i Sommer-OL 2012 i London.

## Personlig rekord
* 400 meter hekk – 53,56 (2009)

## Referanser


## Eksterne lenker
*
Davita Prendagast

**Davita Prendagast** (født 16. desember 1984 i Westmoreland (er en jamaicask friidrettsutøver (sprinter).

Prendagast deltok i junior-VM 2002, der hun ble nummer fem i sin semifinale på 400 meter, noe som ikke holdt til finaleplass 
I VM 2007 i Osaka løp hun sammen med Shericka Williams, Shereefa Lloyd og Novlene Williams på Jamaicas lag på 4 x 400 meter stafett. Jamaica endte på andreplass etter USA. 

## Eksterne lenker
*
Delloreen Ennis-London

**Delloreen Ennis-London** (født 5. mars 1975 i Saint Catherine) er en jamaicansk friidrettsutøver (hekkeløper).

Ennis-Londons gjennombrudd kom i 1999, da hun forbedret sin personlige rekord på 100 meter hekk fra 13,27 til 12,71. Samme år deltok hun i sin første mesterskapsfinale da hun ble nummer sju i VM i Sevilla. Hun deltok i OL 2000 i Sydney og ble nummer fire på 12,80. Under OL 2004 fire år senere gikk det mindre bra, der ble hun utslått allerede i semifinalen.

I VM 2005 i Helsingfors ble hun nummer to på samme tid som landsmannen og bronsevinneren Brigitte Foster-Hylton. Hun fulgte opp med å ta bronse ved både Samveldelekene 2006 og VM 2007.

Hun deltok også i OL 2008 i Beijing &ndash; her ble hun nummer fem i finalen. I VM 2009 ble det en ny bronsemedalje, denne gang på tiden 12,55.

Ennis-Londons personlige rekord er på 12,50 (fra 2007).

## Referanser


## Eksterne lenker
*
Kantarellfamilien

* se inndeling

**Kantarellfamilien** (Cantharellaceae) er den mest tallrike familien i kantarellordenen (Cantharellales). Gruppa omhandler hele 555 arter fordelt i 26 slekter, men kun tre av slektene er navngitt på norsk. Typeslekten er kantareller (*Cantharellus*), som teller hele 179 arter.

## Biologi
Kantarellfamilien inneholder flere kantarell-lignende slekter, blant annet kantareller *(Cantharellus)* og trompetsopper *(Craterellus)*. Artene i kantarellfamilien er terrestriske og har vaselignende kropp, og vokser i skogen. Mange av dem er gode matsopper. 

## Inndeling
Inndelingen følger Catalogue of Life Checklist 2022-06-23.

* Fungi, soppriket
** Basidiomycota, stilksporesopper
*** Agaricomycotina, hymeniesopper
**** Agaricomycetes, ekte hymeniesopper
***** Cantharellales, kantarellordenen
****** Cantharellaceae, kantarellfamilien
******* *[[Afrocantharellus]]*
******* *[[Burgoa]]*
******* *[[kantareller|Cantharellus]]*, kantareller
******* *[[Clavulicium]]*
******* *[[Clavulina]]*
******* *[[Corallofungus]]*
******* *[[trompetsopper|Craterellus]]*, trompetsopper
******* *[[Cystidiodendron]]*
******* *[[Globulicium]]*
******* *[[Gloeomucro]]*
******* *[[Heteroacanthella]]*
******* *[[matpiggsopper|Hydnum]]*, matpiggsopper
******* *[[Ingoldiella]]*
******* *[[Membranomyces]]*
******* *[[Multiclavula]]*
******* *[[Muscinupta]]*
******* *[[Neoburgoa]]*
******* *[[Parastereopsis]]*
******* *[[Paullicorticium]]*
******* *[[Pseudocraterellus]]*
******* *[[Pterygellus]]*
******* *[[Repetobasidiellum]]*
******* *[[Repetobasidium]]*
******* *[[Rickenella]]*
******* *[[Sidera]]*
******* *[[Sistotrema]]*

## Referanser




## Eksterne lenker
*
Greg Haughton

**Greg Haughton** (født 1973) er en jamaicansk tidligere friidrettsutøver som hovedsakelig konkurrerte på 400 meter.

Haughtons første verdensmesterskap var VM 1993 i Stuttgart der han ble nummer seks. I VM 1995 i Göteborg tok han bronse på 400 meter, og satte samtidig sin personlige rekord på distansen, 44,56. Han deltok også på Jamaicas lag på 4 x 400 meter stafett som tok sølv.

Hans første olympiske deltakelse var i OL 1996 i Atlanta der han var med på å ta bronse med stafettlaget. I VM 1997 i Athen ble det igjen stafettbronse. Enda bedre gikk det for Haughton og Jamaica i Samveldelekene i 1998, der laget tok gull på stafetten.

I VM 1999 i Sevilla ble det sølv i stafett. Laget løp inn til tredjeplass, men etter at USA i etterkant ble diskvalifisert, gikk sølvmedaljene til Jamaica. I mesterskapet løp Haughton også 400 meter individuelt, og ble her nummer seks.

Hans andre olympiske deltakelse var OL 2000 i Sydney. her ble det bronse både på 400 meter individuelt og på stafetten. Dobbelt bronsemedaljør ble han også i VM 2001 i Edmonton.

## Referanser


## Eksterne lenker
*
Glogerakademiet

**Glogerakademiet** er en del av Kongsberg Menighet og har hovedansvaret for kulturformidling og konsertvirksomhet i Kongsberg kirke. Akademiet arrangerer de årlige Glogerfestspillene og «For alle»-konsertene (vekselvis Bachs *Juleoratorium* og Händels *Messias*). 

Siden 2008 har Glogerakademiet arrangert «Kongsberg Internasjonale orgelsommer», en serie sommerkonserter med hovedsakelig internasjonale utøvere. Glogerakademiet har et tett samarbeid med Kongsberg kantori, og er medarrangør på korets høst- og vårkonserter. Daglig leder for Glogerakademiet er Margit Åsarmoen.

Styret i Glogerakademiet består av:

* Ola Øvergaard (styreleder)
* Bitte Jørgensen (nestleder)
* Heidi Hesselberg Løken
* Arne Svilaas
* Håvard Fossbakken
* Matthias Anger

## Eksterne lenker
* 
* Glogerfestspillenes hjemmeside
Muranske språk

**Muranske språk** er en liten språkfamilie i Amazonas i Brasil. Det eneste gjenlevende muranske språket er pirahã, som har et par hundre brukere. De andre språka har dødd ut som følge av at brukerne gikk over til å bruke portugisisk.

De muranske språka kjennetegnes av at de er agglutinerende og har et svært lite antall fonemer.

## Inndeling
Den muranske språkfamilien har i alt bestått av fire språk:
*Mura (utdødd)
*Pirahã
*Bohurá (utdødd)
*Yahahí (utdødd)
Eggum

**Eggum** er et fiskevær i Vestvågøy kommune i Nordland. Det ligger på nordsida av Vestvågøya i Lofoten, rundt 8 kilometer nord for Borge. Grunnkretsen Eggum hadde 74 innbyggere pr. 1. januar 2017.

Eggum har veiforbindelse med fylkesvei 994 til E10 ved Bøstad (9,8 km).

Vest for Eggum ligger Eggum naturreservat.


Eggum-02-Yachthafen-2019-gje.jpg|
Eggum-08-Yachthafen-2019-gje.jpg|
Eggum-12-Strand-2019-gje.jpg|
Eggum-28-Strand-2019-gje.jpg|


## Referanser
Remburs

**Remburs** (letter of credit) er en oppgjørsform for internasjonal handel, både import og eksport, hvor kjøpers bank forplikter seg å betale for varen såfremt selger oppfyller betingelsene i kontrakten (rembursen). Selger er dermed ikke lenger avhengig av kjøpers evne eller vilje til å betale.
Nåleblomsterfluer

**Nåleblomsterfluer** (slekten *Baccha*) er en gruppe av fluer som tilhører familien blomsterfluer (Syrphidae). Gruppen omfatter bare én, umiskjennelig art i Norge, *Baccha elongata*.

## Utseende
Små, slanke blomsterfluer som lett kjennes på at bakkroppen er nåleaktig smal, særlig hos hannene langt stilket. På farge er de svarte med gule tverrbånd på bakkroppen. Hodet er ganske stort, hos hannene møtes fasettøynene i pannen. Vingene er smale, glassklare eller brunlige, med brune årer. Beina er slanke og gule eller gulbrune.

## Levevis
Nåleblomsterfluene finnes gjerne i skogkanter, ofte der det vokser skogsvinerot (*Stachys sylvatica*). De holder seg gjerne i halvskyggen og er ikke så lette å oppdage. De besøker blomster, men er ikke å finne her så hyppig som mange andre blomsterfluer. I likhet med svært mange andre Syrphinae lever larvene av bladlus. De overvintrer som larver, voksne fluer kan påtreffes hele sommerhalvåret.

Alle fluer gjennomgår en fullstendig forvandling, med et puppestadium mellom stadiet som larve og voksen.

## Systematisk inndeling med norske arter
Tidligere ble *[[Baccha obscuripennis]]* Meigen, 1822 regnet som en egen art, men denne er trolig bare en variant av *Baccha elongata*.

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Syrphinae
******* slektsgruppe Bacchini – bare én slekt:
******** slekten nåleblomsterfluer, *Baccha* Fabricius, 1805 – 20 arter, én i Europa
********* nåleblomsterflue, *[[Baccha elongata]]* (Fabricius, 1775) (synonym *[[Baccha obscuripennis]]* Meigen, 1822)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist – Norway.* www.syrphidae.com/checklist.php  – Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk Entomologisk forening – for deg som vil lære mer om insekter.
Brottsförebyggande rådet

**Brottsförebyggande rådet** (**Brå**) er en svensk statlig forvaltningsmyndighet som sorterer under Justitiedepartementet og har til oppgave å bidra til kunnskapsutviklingen innen det kriminalpolitiske området og fremme kriminalitetsforebyggende arbeid.

## Virksomhet
Rådet, som ble opprettet i 1974, er et senter for forskning og utvikling og skal bistå rettsvesenets myndigheter i deres kunnskaps- og metodeutvikling. Rettsvesenet består av myndigheter som politiet, Åklagarmyndigheten, domstolene og Kriminalvården.

Rådets virksomhet kan deles inn i fire grener: 
*Kunnskapsutvikling innen det kriminalpolitiske området med fokus på rettsvesenets myndigheter
*Utvärdering av effekter av politisk besluttede reformer innen rettsvesenets virksomhet
*Produksjon og utvikling av den offisielle kriminalstatistikken
*Støtte til lokale kriminalitetsforebyggende råd

Rådet gjør utvärderingar og kunnskapssammanställningar som holder vitenskapelig kvalitet og som kan anvendes som underlag av beslutningstagere innen rettsvesenet og av regjering og riksdag. Myndigheten følger og analyserer kriminalitetsutviklingen. Rådet driver skoleportalen *Brottsrummet* som er en faktabank om kriminalitet for ungdommer.

## Tilsvarende myndigheter i resten av Norden
Tilsvarende organ i Norge heter Det kriminalititetsforebyggende råd, i Danmark Det Kriminalpræventive Råd og i Finland Rådet för brottsförebyggande.

## Eksterne lenker
* 
* Brottsrummet